सौपर्निका नदी
सौपर्निका नदी (Souparnika River) भारत के कर्नाटक राज्य में बहने वाली एक नदी है। यह पश्चिमी घाट की पहाड़ियों में उत्पन्न होती है और कोल्लूर के मूकाम्बिका मन्दिर के समीप गुज़रती है, जिस कारणवश इसे कोल्लूरु नदी (Kolluru River) भी कहा जाता है और यह हिन्दूओं के लिए एक पवित्र नदी है। फिर इसका संगम वराही नदी, केदका नदी, चक्र नदी और कुब्जा नदी से होता है। इस संयुक्त नदी को पंचगंगावल्ली नदी कहा जाता है, और यह कुछ दूर बहकर अरब सागर में विलय हो जाती है।